“የአማራ ሕዝብ ሀገር ወዳድ መሆኑን ስለምናውቅ ወደ ክልሉ ለመማር መጥተናል፡፡” አዲስ የተመደቡ የትግራይ ክልል ተማሪዎች
ባሕር ዳር፡ ጥቅምት 11/2012 ዓ.ም (አብመድ) ስለ አማራ ክልል ሕዝብ የተነገራቸው እና በአካል ያረጋገጡት የተለያዬ መሆኑን ከትግራይ ክልል የመጡ ተማሪዎች ተናገሩ፡፡የትግራይ ክልል መንግስት “በ2012 የትምህርት ዘመን ዓዲስ የተመደቡ የክልሉ ተማሪዎች ጥቃት ሊደርስባቸው ስለሚችል ወደ አማራ ክልል አይሄዱም” ማለቱን ቢሰሙም በሕዝቡ ሙሉ እምነት ስላላቸው ለመማር መምጣታቸውን ተማሪዎቹ ተናግረዋል፡፡
የክልሉ መንግስት ያወጣው መግለጫ የተማሪዎችን በሀገራቸው የትኛውም ክፍል ተንቀሳቅሰው የመማር መብት የሚገድብ፣ ከሌሎች ኢትዮጵያውያንም የሚነጥል በመሆኑ ወደ አማራ ክልል ዩኒቨርሲቲዎች መጥተው እየተማሩ እንደሚገኙ አብመድ አረጋግጧል፡፡